שילינג אוגנדי

שִׁילִינְג אוּגַנְדִי הוא המטבע של אוגנדה וההילך החוקי בה. המטבע נכנס לראשונה לשימוש בשנת 1966, אז החליף את השילינג המזרח-אפריקאי, ובשנת 1987 שונה ערכו, ביחס של 100 שילינג ישנים לשילינג חדש אחד. השילינג נחלק ל-100 סנטים, אם כי בפועל, לא נעשה בהם שימוש, בשל ערכו הנמוך של המטבע. סימונו של השילינג (החדש) לפי תקן ISO 4217 הוא UGX.

הבנק המרכזי של אוגנדה מנפיק מטבעות בערכים של 50, 100, 200 ו-500 שילינג ומדפיס שטרות בערכים של 1,000, 5,000, 10,000, 20,000 ו-50,000 שילינג.

==היסטוריה==
עד שנת 1966 נוהלה המדיניות המוניטרית של אוגנדה על ידי מועצת המטבע המזרח-אפריקאית, אשר הנפיקה את השילינג המזרח-אפריקאי. עם קריסת מועצת המטבע המזרח אפריקאית והקמת בנק אוגנדה, החל בנק אוגנדה להנפיק את השילינג האוגנדי לפי ערכו של השילינג המזרח-אפריקאי. בשנת 1987, בשל אינפלציה גבוהה, החליף בנק אוגנדה את השילינג בשילינג חדש שערכו 100 שילינגים ישנים. שמו של אמנם המטבע לא שונה, אך סימונו שונה מ-UGS ל-UGX.

==מטבעות==
===שילינג ישן===
מטבע 5 סנטים
בשנת 1966 הונפקו מטבעות שילינג בעריכים של 5, 10, 20 ו-50 סנט ושל 1 ו-2 שילינגים. אלה נשאו עיצוב דומה למטבעות השילינג המזרח-אפריקאי. המטבעות של 5, 10 ו-20 סנט היו עשויים ארד, מן הצד האחד הופיע ערך המטבע במספר מעל חטים מוצלבים, ומן הצד השני הופיע ערך המטבע במילים וסביבו עיטור מעגלי בצורת ענף. מנגד, המטבעות של 50 סנט ושל 1 ו-2 שילינגים היו עשויים קופרניקל, כאשר מן הצד האחד נוף של עגור כתר לבן-לחיים עם הרים ברקע וסביבו עיטור מעגלי בצורת ענף, ומן הצד השני סמל אוגנדה. ערכי המטבעות, הן במספר והן במילים תפסו מקום משני בעיצובים אלה. המטבע של 2 שילינגים לא הונפק שנית לאחר מכן.

בשנת 1968 הונפק מטבע הנצחה של 5 שילינגים במסגרת תוכנית המטבעות של ארגון המזון והחקלאות. המטבע היה עשוי קופרניקל ונשא הטבעה של פרה ועגל, עם הכיתוב "<small>PRODUCE MORE FOOD</small>" (יצרו עוד מזון) ויום ייסודו של ארגון המזון והחקלאות, 16 באוקטובר. בשנת 1972 הונפק מטבע 5 שילינגים בעל צורת משובע בהרכב ועיצוב דומה לשלושת העריכים הקטנים ממנו, אולם עד מהרה המטבע הוצא מהמחזור להתכה.

בשנת 1976 הוחלפה מתכת הארד, שממנה היו עשויים המטבעות של 5 ו-10 סנטים, בפלדה מצופה נחושת, ומתכת הקופרניקל, שממנה היו עשויים המטבעות של 50 סנט ו-1 שילינג, הוחלפה בפלדה מצופה קופרניקל, כל זאת ללא שינוי של העיצוב.

===שילינג חדש===
בשנת 1987 הונפקו מטבעות שילינג בעריכים של 1, 2, 5 ו-10 שילינגים. המטבעות של 1 ו-2 שילינגים היו בצורת מתורסר והיו עשויים מפלדה מצופה נחושת. המטבעות של 5 ו-10 שילינגים היו בצורת משובע והיו עשויים מפלדה מצופה ניקל. כל המטבעות נשאו עיצוב דומה: בצד הנושא סמל אוגנדה וערך המטבע במילים, ובצד הערך הופיע ערך המטבע בתוך עיגול ומסביב עיטורי ענפים. מתחת העיגול מופיע במטבעות של 1 ו-2 שילינגים שק מלא, ואילו במטבעות של 5 ו-10 שילינגים סל מלא.

בשנת 1995 הונפק מטבע הנצחה של 200 שילינגים לכבוד יובל לארגון המזון והחקלאות. המטבע היה עשוי סגסוגת אלומיניום-ארד ונשא הטבעה של דג עם הכיתוב "<small>FOOD FOR ALL</small>" (אוכל לכול).

בשנת 1998, בשל האינפלציה, הונפקו מטבעות של 50, 100, 200 ו-500 שילינג, אשר משמשים כיום (2015) במחזור. המטבעות נושאים הטבעות של בעלי חיים המצויים באוגנדה – אנטילופה, פר, אמנון ועגור כתר לבן-לחיים בהתאמה – יחד עם הערך במספר, ובצדם השני סמל אוגנדה עם הערך במילים. המטבע של 50 שילינג עשוי פלדה מצופה ניקל, המטבעות של 100 ו-200 שילינג עשויים קופרניקל והמטבע של 500 שילינג עשוי סגסוגת ניקל ופליז.

{| class="wikitable"
|-
! colspan="10" | מטבעות השילינג החדש
|-
! rowspan="2" | תמונה !! rowspan="2" | ערך !! colspan="3" | מאפיינים צורניים !! colspan="3" | עיצוב !! rowspan="2" | שנת הנפקה לראשונה !! rowspan="2" | שנת הנפקה אחרונה
|-
! קוטר (מ"מ) !! מסה (גרם) !! הרכב מתכות !! צד הנושא !! צד הערך !! שוליים
|-
| || 1 שילינג || 19.85 || 4.3 || rowspan="2" | פלדה מצופה נחושת || rowspan="8" | סמל אוגנדה || rowspan="2" | ערך המטבע בתוך עיגול, עיטורי ענפים, שק מלא || rowspan="2" | מתורסרים חלקים || rowspan="4" | 1987 || rowspan="4" | 1987
|-
| || 2 שילינגים || 24.37 || 8.1 
|-
| || 5 שילינגים || 20.23 || 3.5 || rowspan="3" | פלדה מצופה ניקל || rowspan="2" | ערך המטבע בתוך עיגול, עיטורי ענפים, סל מלא || rowspan="2" | משובעים חלקים 
|-
| || 10 שילינגים || 25.91 || 5.8
|-
| || 50 שילינג || 21 || 4 || ראש אנטילופה, ערך המטבע במספר || חלקים || rowspan="4" | 1998
|-
| || 100 שילינג || 26.9 || 7 || rowspan="2" | קופרניקל || פר אפריקאי || מחורצים 
|-
| || 200 שילינג || 24.9 || 8.05 || אמנון || חלקים 
|-
| || 500 שילינג || 23.5 || 9 || ניקל ופליז || ראש עגור כתר לבן-לחיים || מחורצים 
|}

בשנת 2012, לכבוד יובל לעצמאות אוגנדה, הונפק מטבע הנצחה דו-מתכתי בערך 1,000 שילינג. חלקו החיצוני של המטבע עשוי קופרניקל וחלקו הפנימי עשוי סגסוגת ניקל ופליז. המטבע נושא הטבעה של עגור כתר לבן-לחיים עם הכיתוב "<small>COMMEMORATING 50 YEARS OF INDEPENDENCE 1962–2012</small>" (ציון 50 שנים של עצמאות 1962–2012) ומצדו השני סמל אוגנדה.

==שטרות==
===שילינג ישן===
בשנת 1966 הדפיס בנק אוגנדה שטרות בעריכים של 5, 10, 20 ו-100 שילינג. השטרות נשאו סימן מים של עץ דקל. ב-1973 הודפסה סדרה חדשה של שטרות, בתוספת שטר של 50 שילינג. שטרות אלה נשאו את דיוקנו של אידי אמין. ב-1979, לאחר בריחתו של אמין, הודפסה סדרת שטרות שנשאה תמונתו של משכן בנק אוגנדה. ב-1982 הודפסה סדרה נוספת שנשאה את מפת אוגנדה ועל גביה סמל המדינה. ב-1983 הודפסה סדרת שטרות בעריכים 50, 100, 500 ו-1,000 שילינג שנשאה את דיוקנו של מילטון אובוטה. בשנת 1986 הונפקה סדרת שטרות בעריכים של 500, 1,000 ו-5,000 שילינג שנשאה את מפת אוגנדה ועל גביה סמל המדינה.

===שילינג חדש===

בשנת 1987 הדפיס בנק אוגנדה שטרות של השילינג החדש בעריכים של 5, 10, 20, 50, 100 ו-200 שילינג. בשל עליית האינפלציה, הודפסו לאורך השנים שטרות בערכים הולכים ועולים. בשנת 1991 שטרות בעריכים של 500 ו-1,000 שילינג, ב-1993 שטר של 5,000 שילינג, ב-1995 שטר של 10,000 שילינג, ב-1999 שטר של 20,000 שילינג, וב-2003 שטר של 50,000 שילינג.

בשנת 2010 הודפסה סדרת שטרות חדשה בעריכים של 1,000, 2,000, 5,000, 10,000, 20,000 ו-50,000 שילינג, המציגים את מורשתה ההיסטורית, הטבעית והתרבותית של אוגנדה. מוטיבים חוזרים בסדרת שטרות זו הם סמל המדינה בצד הפנים, מפת המדינה, איור של קו המשווה ומונומנט העצמאות בגב השטר, וכן דפוסי סלים ומחצלות אוגנדיות וצדודית פנים העוטה כיסוי ראש קרמוג'ונגי משני צדי השטר. סימן המים בשטרות אלה הוא ראש עגור כתר לבן-לחיים. עריכי השטרות מוצגים בשתי שפות: אנגלית וסוואהילי. סדרה זו משמשת עד היום (2015).

{| class="wikitable"
|-
! colspan="8" | סדרת 2010
|-
! rowspan="2" | תמונת צד הפנים !! rowspan="2" | תמונת צד הגב !! rowspan="2" | ערך !! rowspan="2" | גודל !! colspan="3" | עיצוב !! rowspan="2" | שנת הדפסה לראשונה
|-
! צבע שליט !! צד הפנים !! צד הגב
|-
| || || 1,000 שילינג || 130×64 מ"מ || חום || ציורי הסלע בניירו על רקע סוואנה || קובוס שחור-רגל || rowspan="6" | 2010
|-
| || || 2,000 שילינג || 135×66 מ"מ || כחול || אנדרטת ספיק על רקע מקורות הנילוס || אמנון 
|-
| || || 5,000 שילינג || 139×68 מ"מ || ירוק || אנדרטת מלחמת העולם השנייה על רקע רכס רוונזורי || אורג והקן שלו
|-
| || || 10,000 שילינג || 142×70 מ"מ || סגול || פסל "מפתח להצלחה" באוניברסיטת קיאמבוגו על רקע מפלי סיפי || עצי בננה
|-
| || || 20,000 שילינג || 146×72 מ"מ || אדום || אנדרטת המאה על רקע אגם מכתש נדאלי || תאו 
|-
| || || 50,000 שילינג || 151×73 מ"מ || צהוב || אנדרטת הפסיעה על רקע יער הגשם בבווינדי || גורילת הרים 
|}

==ראו גם==
* שילינג

==קישורים חיצוניים==

==הערות שוליים==

קטגוריה:מטבעות אפריקה
קטגוריה:מטבעות

קטגוריה:אוגנדה: כלכלה